《红酒歌呈京西漕刘郎中立义》
宋代·刘过

桃花为曲杏为蘖，酒酝仙方得新法。
大槽迸裂猩血流，小槽夜雨真珠滴。
岘山之北古襄阳，春风烂漫草花香。
乘轺谁为部使者，金闺通籍尚书郎。
儿样爱民真父母，十万人家感恩厚。
鹅儿不酌宜城黄，流霞造此江南酒。
轮蹄日日行乐同，琥珀潋滟琉璃钟。
珊瑚枝下贵公子，人面日色相争红。
栏杆十二开帘幔，腰鼓轰雷奏仙乐。
翠翘金凤大堤倡，玉织捧劝罗衣薄。
人生百岁能几何，海棠花开春较多。
有貂可解换一{左豆右斗}，醉到夫晓待作麽。

作者简介：刘过（1154～1206）南宋文学家，字改之，号龙洲道人。吉州太和（今江西泰和县）人，长于庐陵（今江西吉安），去世于江苏昆山，今其墓尚在。四次应举不中，流落江湖间，布衣终身。曾为陆游、辛弃疾所赏，亦与陈亮、岳珂友善。词风与辛弃疾相近，抒发抗金抱负狂逸俊致，与刘克庄、刘辰翁享有“辛派三刘”之誉，又与刘仙伦合称为“庐陵二布衣”。有《龙洲集》、《龙洲词》。